title: Odluka Vijeća (EU) 2018/1518 od 9. listopada 2018. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banco de España

text:
                  12.10.2018

                  HR

                  Službeni list Europske unije

                  L 256/63

         ODLUKA VIJEĆA (EU) 2018/1518
         od 9. listopada 2018.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banco de España
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
         uzimajući u obzir Preporuku Europske središnje banke od 6. rujna 2018. Vijeću Europske unije o vanjskim revizorima središnje banke Banco de España (ECB/2018/22) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Mandat sadašnjih vanjskih revizora središnje banke Banco de España istekao je nakon revizije za financijsku godinu 2017. Stoga je potrebno imenovati vanjske revizore od financijske godine 2018.

                     (3)

                     Središnja banka Banco de España odabrala je privremeno udruženje poduzetnika Mazars Auditores, S.L.P. – Mazars, S.A. za vanjske revizore za financijske godine od 2018. do 2020., uz mogućnost produljenja mandata na financijske godine 2021. i 2022.

                     (4)

                     Upravno vijeće ESB-a preporučilo je da se privremeno udruženje poduzetnika Mazars Auditores, S.L.P. – Mazars, S.A. imenuje vanjskim revizorima središnje banke Banco de España za financijske godine od 2018. do 2020., uz mogućnost produljenja mandata na financijske godine 2021. i 2022.

                     (5)

                     Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 3. zamjenjuje se sljedećim:

                  „3.   Privremeno udruženje poduzetnika Mazars Auditores, S.L.P. – Mazars, S.A. odobravaju se kao vanjski revizori središnje banke Banco de España za financijske godine od 2018. do 2020.”.

            Članak 2.
            Ova Odluka proizvodi učinke od dana priopćenja.

            Članak 3.
            Ova Odluka upućena je ESB-u.

            Sastavljeno u Luxembourgu 9. listopada 2018.

                  Za Vijeće

                  Predsjednica

               E. KÖSTINGER

            (1)  SL C 325, 14.9.2018., str. 1.

            (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka Vijeća (EU) 2018/1582 od 15. listopada 2018. o stajalištu koje u ime Unije treba zauzeti u okviru Zajedničkog odbora osnovanog Okvirnim sporazumom o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, u pogledu donošenja poslovnika Zajedničkog odbora i o osnivanju pododborâ i specijaliziranih radnih skupina te donošenju njihovih nadležnosti

text:
                  22.10.2018

                  HR

                  Službeni list Europske unije

                  L 263/61

         ODLUKA VIJEĆA (EU) 2018/1582
         od 15. listopada 2018.
         o stajalištu koje u ime Unije treba zauzeti u okviru Zajedničkog odbora osnovanog Okvirnim sporazumom o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, u pogledu donošenja poslovnika Zajedničkog odbora i o osnivanju pododborâ i specijaliziranih radnih skupina te donošenju njihovih nadležnosti
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 207. i 209. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane (1) („Sporazum”), stupio je na snagu 1. listopada 2016.

                     (2)

                     Člankom 52. stavkom 1. Sporazuma osnovan je Zajednički odbor čije zadaće uključuju osiguravanje ispravnog funkcioniranja i provedbe Sporazuma.

                     (3)

                     Člankom 52. stavkom 5. Sporazuma predviđa se da Zajednički odbor donosi svoj poslovnik, a člankom 52. stavkom 3. predviđeno je da on može osnivati pododbore i specijalizirane radne skupine.

                     (4)

                     Kako bi se osigurala djelotvorna provedba Sporazuma, poslovnik Zajedničkog odbora trebalo bi donijeti što je prije moguće.

                     (5)

                     Stajalište Unije u Zajedničkom odboru u pogledu donošenja poslovnika Zajedničkog odbora i o osnivanju pododborâ i specijaliziranih radnih skupina te donošenju njihovih nadležnosti trebalo bi se stoga temeljiti na priloženim nacrtima odluka Zajedničkog odbora,

               DONIJELO JE OVU ODLUKU:

            Članak 1.
            Stajalište koje u ime Unije treba zauzeti na prvom sastanku Zajedničkog odbora osnovanog na temelju članka 52. Okvirnog sporazuma između Europske unije i njezinih država članica, s jedne strane, i Socijalističke Republike Vijetnama, s druge strane, u pogledu donošenja poslovnika Zajedničkog odbora i osnivanja pododborâ i specijaliziranih radnih skupina te donošenja njihovih nadležnosti temelji se na nacrtima odluka Zajedničkog odbora priloženima ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 15. listopada 2018.

                  Za Vijeće

                  Predsjednica

               F. MOGHERINI

            (1)  SL L 329, 3.12.2016., str. 8.

            PRILOG 1.

                  ODLUKA br. 1/… ZAJEDNIČKOG ODBORA EU-a I VIJETNAMA
                  od …
                  o donošenju poslovnika
                  ZAJEDNIČKI ODBOR EU-a I VIJETNAMA,
                  uzimajući u obzir Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane („Sporazum”), a posebno njegov članak 52.,
                  budući da:

                              (1)

                              Sporazum je stupio na snagu 1. listopada 2016.

                              (2)

                              Kako bi se doprinijelo učinkovitoj provedbi Sporazuma, trebalo bi donijeti poslovnik Zajedničkog odbora,

                        ODLUČIO JE:

                     Jedini članak
                     Donosi se poslovnik Zajedničkog odbora kako je utvrđen u Prilogu A.

                     Sastavljeno u … xxxx.

                           Za Zajednički odbor EU-a i Vijetnama

                           Predsjednik

               PRILOG A

                  Poslovnik Zajedničkog odbora

                  Članak 1.
                  Zadaće i sastav

                     1.   Zajednički odbor obavlja zadaće predviđene člankom 52. Okvirnog sporazuma o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane („Sporazum”).

                     2.   Zajednički odbor sastoji se od predstavnika obiju strana na najvišoj mogućoj razini.

                  Članak 2.
                  Sastanci

                     1.   Zajednički odbor obično se sastaje jednom godišnje. Sastanke Zajedničkog odbora saziva predsjednik. Sastanci se održavaju naizmjence u Hanoiju i Bruxellesu na zajednički dogovoren datum. Posebne sjednice Zajedničkog odbora mogu se održati na zahtjev bilo koje stranke ako se stranke tako dogovore.

                     2.   Ako se obje stranke slože, sastanci Zajedničkog odbora mogu se iznimno održati videokonferencijom ili telekonferencijom.

                     3.   Sastanci Zajedničkog odbora povjerljivi su osim ako predsjednik, u dogovoru sa strankama, odluči da će sastanak biti javan.

                  Članak 3.
                  Predsjednik(-ca)

                     1.   Zajedničkim odborom naizmjence, u razdoblju od jedne kalendarske godine, predsjeda stranka koja je domaćin sastanka u predmetnoj kalendarskoj godini. Visoki predstavnik Unije za vanjske poslove i sigurnosnu politiku ili potpredsjednik vlade/ministar vanjskih poslova Socijalističke Republike Vijetnama predsjeda Zajedničkim odborom predviđenim člankom 52. Sporazuma. Stranka može delegirati visokom dužnosniku svoju ovlast predsjedanja svim ili nekim sastancima Zajedničkog odbora.

                     2.   Stranka domaćin prvog sastanka Zajedničkog odbora predsjeda sastancima od tog sastanka do 31. prosinca te godine.

                  Članak 4.
                  Sudionici

                     1.   Prije svakog sastanka svaka stranka obavješćuje predsjednika o planiranom sastavu svoje delegacije.

                     2.   Predsjednik, prema potrebi i na temelju uzajamnog dogovora sa strankama, može pozvati stručnjake ili predstavnike drugih tijela na sastanak kao promatrače ili kako bi pružili informacije o određenoj temi.

                  Članak 5.
                  Tajništvo
                  Predstavnik Europske službe za vanjsko djelovanje i predstavnik vlade Republike Vijetnama djeluju zajednički kao tajnici Zajedničkog odbora. Sva dolazna i odlazna komunikacija predsjednika prosljeđuje se tajnicima. Korespondencija predsjednika može se odvijati pisanim putem u bilo kojem obliku, uključujući i elektroničku poštu.

                  Članak 6.
                  Dnevni red sastanaka

                     1.   Predsjednik sastavlja privremeni dnevni red za svaki sastanak. Privremeni se dnevni red prosljeđuje strankama pisanim putem u bilo kojem obliku, zajedno sa svim relevantnim dokumentima, najkasnije 30 dana prije početka sastanka. Predsjednik u dogovoru sa strankama može odrediti drukčiji rok za određeni sastanak.

                     2.   Svaka stranka može od predsjednika pisanim putem u bilo kojem obliku tražiti da uključi određenu točku u dnevni red. Privremeni dnevni red uključuje sve točke za koje je predsjednik primio takav zahtjev najkasnije 21 dan prije datuma sastanka.

                     3.   Zajednički odbor donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

                     4.   Obje strane na sastanku Zajedničkog odbora mogu razmjenjivati informacije o dijalogu o ljudskim pravima između Vijetnama i EU-a.

                  Članak 7.
                  Zapisnik

                     1.   Nakon svakog sastanka predsjednik sažima zaključke Zajedničkog odbora. Dva tajnika zajednički sastavljaju nacrt zapisnika na temelju tih zaključaka u roku od 30 dana od datuma sastanka.

                     2.   Stranke odobravaju nacrt u roku od 60 dana nakon datuma sastanka ili do datuma o kojem se stranke dogovore. Kad stranke odobre nacrt zapisnika, predsjednik potpisuje dva primjerka izvornika. Svaka stranka dobiva jedan primjerak izvornika.

                  Članak 8.
                  Odluke i preporuke

                     1.   Ako se stranke tako dogovore, Zajednički odbor može donositi odluke i davati preporuke u okviru svojih funkcija i zadaća kako je utvrđeno u članku 52. Sporazuma.

                     2.   Odluke ili preporuke koje donese Zajednički odbor naslovljuju se kao „Odluka” odnosno „Preporuka”, iza čega slijede serijski broj, datum donošenja i opis predmeta. U svakoj odluci navodi se datum njezina stupanja na snagu.

                     3.   Zajednički odbor može odlučiti o donošenju odluka ili preporuka u pisanom postupku. U takvim slučajevima stranke dogovaraju rok trajanja postupka. Ako do isteka tog roka ni jedna stranka ne izrazi svoje protivljenje predloženoj odluci ili preporuci, predsjednik Zajedničkog odbora tu odluku ili preporuku proglašava donesenom uzajamnim dogovorom.

                     4.   Odluke i preporuke koje donese Zajednički odbor sastavljaju se u dva vjerodostojna primjerka koja potpisuje predsjednik Zajedničkog odbora.

                     5.   Svaka stranka može objaviti odluke i preporuke Zajedničkog odbora u svojim službenim publikacijama.

                  Članak 9.
                  Troškovi

                     1.   Svaka stranka snosi troškove nastale njezinim sudjelovanjem na sastancima Zajedničkog odbora, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.

                     2.   Svaka stranka snosi troškove nastale u vezi s tumačenjem na sastancima i prijevodom.

                     3.   Stranka koja je domaćin sastanka snosi troškove u vezi s organizacijom sastanaka i umnožavanjem dokumenata.

                  Članak 10.
                  Pododbori i specijalizirane radne skupine

                     1.   U skladu s člankom 52. stavkom 3. Sporazuma Zajednički odbor može osnovati pododbore ili specijalizirane radne skupine koji bi mu pomogli pri obavljanju njegovih zadaća. Pododbori i specijalizirane radne skupine izvješćuju Zajednički odbor nakon svakog svojeg sastanka.

                     2.   Zajednički odbor može odlučiti o ukidanju bilo kojih postojećih pododbora i specijaliziranih radnih skupina, utvrditi ili izmijeniti njihove nadležnosti ili osnovati dodatne pododbore i specijalizirane radne skupine koji bi mu pomogli u izvršavanju dužnosti.

                     3.   Ti pododbori i specijalizirane radne skupine nisu ovlašteni za donošenje odluka.

            PRILOG 2.

                  ODLUKA br. 2/… ZAJEDNIČKOG ODBORA EU-a I VIJETNAMA
                  od …
                  o osnivanju četiriju pododbora i specijaliziranih radnih skupina te donošenju njihovih nadležnosti
                  ZAJEDNIČKI ODBOR EU-a I VIJETNAMA,
                  uzimajući u obzir Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane („Sporazum”), a posebno njegov članak 52. stavak 3. te članak [10.] poslovnika Zajedničkog odbora,
                  budući da:

                              (1)

                              Kako bi se omogućile rasprave na stručnoj razini u ključnim područjima obuhvaćenima područjem primjene Sporazuma, trebalo bi osnovati pododbore i specijalizirane radne skupine. Stranke se na zahtjev mogu dogovoriti o izmjeni popisa pododbora ili specijaliziranih radnih skupina i/ili njihovih opsega.

                              (2)

                              U skladu s člankom [8.] poslovnika Zajednički odbor može odlučiti donijeti odluke pisanim postupkom. [Ako se pisani postupak primjenjuje u ovom slučaju]

                              (3)

                              Kako bi pododbori i specijalizirane radne skupine postali operativni na vrijeme, trebalo bi donijeti ovu Odluku,

                        DONIO JE OVU ODLUKU:

                     Jedini članak
                     Osnivaju se pododbori i specijalizirane radne skupine navedeni u popisu u Prilogu A. Nadležnost pododborâ i specijaliziranih radnih skupina utvrđuje se kako je navedeno u Prilogu B.

                     Sastavljeno u

                           Za Zajednički odbor EU-a i Vijetnama

                           Predsjednik

               PRILOG A

                  Zajednički odbor EU-a i Vijetnama

                  Pododbori i specijalizirane radne skupine

                           1.

                           Pododbor za [politička pitanja];

                           2.

                           Pododbor za [trgovinu i ulaganja];

                           3.

                           Pododbor za [održivi razvoj];

                           4.

                           Pododbor za [dobro upravljanje, vladavinu prava i ljudska prava].

               PRILOG B

                  Nadležnost

                  pododborâ i specijaliziranih radnih skupina osnovanih na temelju Okvirnog sporazuma o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane

                  Članak 1.

                     1.   Svaki pododbor i specijalizirana radna skupina može na svojim sastancima raspravljati o provedbi Sporazuma u područjima koja obuhvaća. Pododbor za dobro upravljanje, vladavinu prava i ljudska prava može razraditi suradnju u području vladavine prava i dobrog upravljanja te razmjenjivati informacije o suradnji u ljudskim pravima prema dogovorenom programu, ali ne bavi se pitanjima o kojima se raspravlja u okviru dijaloga o ljudskim pravima između Vijetnama i EU-a.

                     2.   Pododbori i specijalizirane radne skupine mogu raspravljati i o temama ili posebnim projektima povezanima s relevantnim područjem bilateralne suradnje.

                  Članak 2.
                  Pododbori i specijalizirane radne skupine djeluju pod nadzorom Zajedničkog odbora. Izvješćuju predsjednika Zajedničkog odbora te mu šalju svoje zapisnike i zaključke u roku od 30 kalendarskih dana nakon svakog sastanka.

                  Članak 3.

                     1.   Pododbori i specijalizirane radne skupine sastavljeni su od predstavnika obiju strana.

                     2.   Uz suglasnost stranaka pododbori i specijalizirane radne skupine mogu prema potrebi na svoje sastanke pozvati stručnjake te ih saslušati u vezi s pojedinim točkama na dnevnom redu svojih sastanaka.

                  Članak 4.
                  Pododborima i specijaliziranim radnim skupinama naizmjence supredsjeda i predsjeda stranka koja predsjeda Zajedničkim odborom.

                  Članak 5.
                  Predstavnik Europske unije i predstavnik Vlade Socijalističke Republike Vijetnama djeluju zajednički kao tajnici pododborâ i specijaliziranih radnih skupina.

                  Članak 6.

                     1.   Pododbori i specijalizirane radne skupine sastaju se kada god to okolnosti zahtijevaju i uz suglasnost stranaka, na temelju pisanog zahtjeva bilo koje stranke, a najmanje jednom godišnje. Svaki se sastanak održava na mjestu i na datum o kojima se stranke dogovore.

                     2.   Ako jedna stranka zatraži sastanak pododbora ili specijalizirane radne skupine, tajnik druge stranke odgovara u roku od 20 radnih dana od primitka zahtjeva. U posebno hitnim slučajevima sastanci pododborâ i specijaliziranih radnih skupina mogu se sazvati i u kraćem roku ako se stranke tako dogovore.

                     3.   Sastanke pododborâ i specijaliziranih radnih skupina zajednički sazivaju dva tajnika.

                     4.   Prije svakog sastanka svaka stranka obavješćuje predsjednika o planiranom sastavu svoje delegacije.

                  Članak 7.

                     1.   Svaka stranka može od predsjednika tražiti da uključi određenu točku u dnevni red sastanka pododbora ili specijalizirane radne skupine. Točke koje treba uključiti u dnevni red podnose se tajnicima najmanje 20 radnih dana prije datuma predmetnog sastanka. Sva popratna dokumentacija dostavlja se tajnicima najmanje 20 radnih dana prije sastanka.

                     2.   Tajnici strankama priopćuju nacrt dnevnog reda najkasnije 10 radnih dana prije sastanka. Dnevni red konačno se potvrđuje dogovorom obiju stranaka. U iznimnim okolnostima i uz suglasnost stranaka točke se mogu dodati na dnevni red i u kraćem roku.

                  Članak 8.

                     1.   Tajnici zajednički izrađuju nacrt zapisnika svakog sastanka.

                     2.   Sastanci pododborâ i specijaliziranih radnih skupina nisu javni, osim ako se odluči drukčije.

                  Članak 9.

                     1.   Svaka stranka snosi troškove nastale njezinim sudjelovanjem na sastancima pododborâ i specijaliziranih radnih skupina, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.

                     2.   Svaka stranka snosi troškove nastale u vezi s tumačenjem na sastancima i prijevodom.

                     3.   Stranka koja je domaćin sastanka snosi troškove u vezi s organizacijom sastanaka i umnožavanjem dokumenata.


title: Odluka Vijeća (EU) 2018/1715 od 12. studenoga 2018. o financijskim doprinosima koje države članice trebaju platiti radi financiranja Europskog razvojnog fonda, uključujući gornju granicu za 2020., godišnji iznos za 2019., prvi obrok za 2019. i indikativna, neobvezujuća predviđanja za očekivane godišnje iznose doprinosa za godine 2021. i 2022.

text:
                  14.11.2018

                  HR

                  Službeni list Europske unije

                  L 286/30

         ODLUKA VIJEĆA (EU) 2018/1715
         od 12. studenoga 2018.
         o financijskim doprinosima koje države članice trebaju platiti radi financiranja Europskog razvojnog fonda, uključujući gornju granicu za 2020., godišnji iznos za 2019., prvi obrok za 2019. i indikativna, neobvezujuća predviđanja za očekivane godišnje iznose doprinosa za godine 2021. i 2022.
         VIJEĆE EUROPSKE UNIJE,
         uzimajući u obzir Ugovor o Europskoj uniji i Ugovor o funkcioniranju Europske unije,
         uzimajući u obzir Unutarnji sporazum između predstavnika vlada država članica Europske unije, koji su se sastali u okviru Vijeća, o financiranju pomoći Europske unije na temelju višegodišnjeg financijskog okvira za razdoblje od 2014. do 2020., u skladu sa Sporazumom o partnerstvu AKP-EU, i o dodjeli financijske pomoći za prekomorske zemlje i područja na koje se primjenjuje dio četvrti Ugovora o funkcioniranju Europske unije (1), a posebno njegov članak 7. stavak 2.,
         uzimajući u obzir Uredbu Vijeća (EU) 2015/323 od 2. ožujka 2015. o financijskoj uredbi koja se primjenjuje na 11. europski razvojni fond (2), a posebno njezin članak 21. stavak 2.,
         uzimajući u obzir prijedlog Europske komisije,
         budući da:

                     (1)

                     U skladu s postupkom utvrđenim u članku 21. stavku 2. Uredbe (EU) 2015/323 Komisija do 15. listopada 2018. treba predstaviti prijedlog kojim se utvrđuju: (a) gornja granica iznosa doprinosa za 2020.; (b) godišnji iznos doprinosa za 2019.; (c) iznos prvog obroka doprinosa za 2019.; i (d) indikativna, neobvezujuća predviđanja za očekivane godišnje iznose doprinosa za godine 2021.–2022.

                     (2)

                     U skladu s člankom 52. Uredbe (EU) 2015/323 Europska investicijska banka (EIB) poslala je Komisiji svoje ažurirane procjene obveza i plaćanja u okviru instrumenata kojima upravlja.

                     (3)

                     U članku 22. stavku 1. Uredbe (EU) 2015/323 propisano je da se u okviru pozivâ za doprinose prvo iskorištavaju iznosi osigurani u prethodnim europskim razvojnim fondovima (ERF-ovi). Stoga bi trebalo uputiti poziv za sredstva u okviru 10. ERF-a za EIB i 11. ERF-a za Komisiju.

                     (4)

                     Odlukom Vijeća (EU) 2017/2171 (3) utvrđena je gornja granica za godišnji iznos doprinosa država članica ERF-u za 2019. na 4 600 000 000 EUR za Komisiju, odnosno na 300 000 000 EUR za EIB.

               DONIJELO JE OVU ODLUKU:

            Članak 1.
            Gornja granica za godišnji iznos doprinosa država članica ERF-u za 2020. utvrđuje se na 4 900 000 000 EUR. Od tog je iznosa 4 600 000 000 EUR namijenjeno Komisiji, a 300 000 000 EUR EIB-u.

            Članak 2.
            Godišnji iznos doprinosa država članica ERF-u za 2019. utvrđuje se na 4 700 000 000 EUR. Od tog je iznosa 4 400 000 000 EUR namijenjeno Komisiji, a 300 000 000 EUR EIB-u.

            Članak 3.
            Pojedinačni doprinosi za ERF koje Komisiji i EIB-u trebaju platiti države članice kao prvi obrok za 2019. navedeni su u tablici u Prilogu.

            Članak 4.
            Indikativna, neobvezujuća predviđanja za očekivani godišnji iznos doprinosa za 2021. utvrđuju se na 4 000 000 000 EUR za Komisiju, odnosno na 300 000 000 EUR za EIB, a za 2022. na 3 500 000 000 EUR za Komisiju i 400 000 000 EUR za EIB.

            Članak 5.
            Ova Odluka stupa na snagu na dan donošenja.

            Sastavljeno u Bruxellesu 12. studenoga 2018.

                  Za Vijeće

                  Predsjednik

               G. BLÜMEL

            (1)  SL L 210, 6.8.2013., str. 1.

            (2)  SL L 58, 3.3.2015., str. 17.

            (3)  Odluka Vijeća (EU) 2017/2171 od 20. studenoga 2017. o financijskim doprinosima koje trebaju platiti države članice radi financiranja Europskog razvojnog fonda, uključujući gornju granicu za 2019., godišnji iznos za 2018., prvi obrok za 2018. i indikativna, neobvezujuća predviđanja za očekivane godišnje iznose doprinosa za godine 2020. i 2021. (SL L 306, 22.11.2017., str. 21.).

            PRILOG

                        DRŽAVE ČLANICE

                        Ključni postotak za 10. ERF

                        Ključni postotak za 11. ERF

                        1. obrok za 2019. (EUR)

                        Ukupno

                        Komisija

                        EIB

                        11. ERF

                        10. ERF

                        BELGIJA

                        3,53

                        3,24927

                        64 985 400,00

                        3 530 000,00

                        68 515 400,00

                        BUGARSKA

                        0,14

                        0,21853

                        4 370 600,00

                        140 000,00

                        4 510 600,00

                        ČEŠKA

                        0,51

                        0,79745

                        15 949 000,00

                        510 000,00

                        16 459 000,00

                        DANSKA

                        2,00

                        1,98045

                        39 609 000,00

                        2 000 000,00

                        41 609 000,00

                        NJEMAČKA

                        20,50

                        20,57980

                        411 596 000,00

                        20 500 000,00

                        432 096 000,00

                        ESTONIJA

                        0,05

                        0,08635

                        1 727 000,00

                        50 000,00

                        1 777 000,00

                        IRSKA

                        0,91

                        0,94006

                        18 801 200,00

                        910 000,00

                        19 711 200,00

                        GRČKA

                        1,47

                        1,50735

                        30 147 000,00

                        1 470 000,00

                        31 617 000,00

                        ŠPANJOLSKA

                        7,85

                        7,93248

                        158 649 600,00

                        7 850 000,00

                        166 499 600,00

                        FRANCUSKA

                        19,55

                        17,81269

                        356 253 800,00

                        19 550 000,00

                        375 803 800,00

                        HRVATSKA

                        0,00

                        0,22518

                        4 503 600,00

                        0,00

                        4 503 600,00

                        ITALIJA

                        12,86

                        12,53009

                        250 601 800,00

                        12 860 000,00

                        263 461 800,00

                        CIPAR

                        0,09

                        0,11162

                        2 232 400,00

                        90 000,00

                        2 322 400,00

                        LATVIJA

                        0,07

                        0,11612

                        2 322 400,00

                        70 000,00

                        2 392 400,00

                        LITVA

                        0,12

                        0,18077

                        3 615 400,00

                        120 000,00

                        3 735 400,00

                        LUKSEMBURG

                        0,27

                        0,25509

                        5 101 800,00

                        270 000,00

                        5 371 800,00

                        MAĐARSKA

                        0,55

                        0,61456

                        12 291 200,00

                        550 000,00

                        12 841 200,00

                        MALTA

                        0,03

                        0,03801

                        760 200,00

                        30 000,00

                        790 200,00

                        NIZOZEMSKA

                        4,85

                        4,77678

                        95 535 600,00

                        4 850 000,00

                        100 385 600,00

                        AUSTRIJA

                        2,41

                        2,39757

                        47 951 400,00

                        2 410 000,00

                        50 361 400,00

                        POLJSKA

                        1,30

                        2,00734

                        40 146 800,00

                        1 300 000,00

                        41 446 800,00

                        PORTUGAL

                        1,15

                        1,19679

                        23 935 800,00

                        1 150 000,00

                        25 085 800,00

                        RUMUNJSKA

                        0,37

                        0,71815

                        14 363 000,00

                        370 000,00

                        14 733 000,00

                        SLOVENIJA

                        0,18

                        0,22452

                        4 490 400,00

                        180 000,00

                        4 670 400,00

                        SLOVAČKA

                        0,21

                        0,37616

                        7 523 200,00

                        210 000,00

                        7 733 200,00

                        FINSKA

                        1,47

                        1,50909

                        30 181 800,00

                        1 470 000,00

                        31 651 800,00

                        ŠVEDSKA

                        2,74

                        2,93911

                        58 782 200,00

                        2 740 000,00

                        61 522 200,00

                        UJEDINJENA KRALJEVINA

                        14,82

                        14,67862

                        293 572 400,00

                        14 820 000,00

                        308 392 400,00

                        UKUPNO EU-28

                        100,00

                        100,00

                        2 000 000 000,00

                        100 000 000,00

                        2 100 000 000,00


title: Odluka Komisije (EU) 2018/1961 оd 11. prosinca 2018. o utvrđivanju internih pravila o pružanju informacija ispitanicima i ograničenju nekih njihovih prava u kontekstu obrade osobnih podataka za potrebe aktivnosti unutarnje revizije

text:
                  12.12.2018

                  HR

                  Službeni list Europske unije

                  L 315/35

         ODLUKA KOMISIJE (EU) 2018/1961
         оd 11. prosinca 2018.
         o utvrđivanju internih pravila o pružanju informacija ispitanicima i ograničenju nekih njihovih prava u kontekstu obrade osobnih podataka za potrebe aktivnosti unutarnje revizije
         KOMISIJA,
         uzimajući u obzir Ugovor o funkcioniranju Europske unije, a posebno članak 249. stavak 1.,
         budući da:

                     (1)

                     Uredbom (EU, Euratom) 2018/1046 Europskog parlamenta i Vijeća (1) zahtijeva se da svaka institucija Unije uspostavi funkciju unutarnje revizije koja se obavlja u skladu s relevantnim međunarodnim standardima. Aktivnosti unutarnje revizije u Komisiji provodi Služba za unutarnju reviziju („Služba”) koja je osnovana 11. travnja 2000. Aktivnosti unutarnje revizije Služba također provodi u decentraliziranim agencijama Unije i drugim neovisnim tijelima koja primaju doprinose iz proračuna Unije.

                     (2)

                     Služba provodi aktivnosti unutarnje revizije u skladu s člancima od 117. do 123. Uredbe (EU, Euratom) 2018/1046 i pravilnikom o djelovanju (2). U tom pogledu Služba je potpuno neovisna te ima potpuni i neograničeni pristup svim informacijama potrebnima za provođenje aktivnosti unutarnje revizije koje se odnose na sve aktivnosti i službe predmetne institucije Unije.

                     (3)

                     Služba savjetuje ostale službe Komisije, izvršne agencije te decentralizirane agencije Unije i druga neovisna tijela koja primaju doprinose iz proračuna Unije o tome kako rješavati rizike tj. svaki događaj ili problem koji bi se mogao pojaviti i negativno utjecati na ostvarenje političkog, strateškog i operativnog cilja Komisije, izdavanjem neovisnih mišljenja o kvaliteti sustava upravljanja i kontrole te preporuka za poboljšanje uvjeta provedbe operativnih zadataka i promicanje dobrog financijskog upravljanja u skladu s člancima od 117. do 123. Uredbe (EU, Euratom) 2018/1046. Stoga aktivnosti unutarnje revizije Službe obično nisu usmjerene na fizičke osobe kao takve. Ipak, tijekom aktivnosti neminovno se obrađuju osobni podaci se u smislu članka 3. stavka 1. Uredbe (EU) 2018/1725 Europskog parlamenta i Vijeća (3). Aktivnosti unutarnje revizije koje provodi Služba uključuju procjenu prikladnosti i djelotvornosti sustava unutarnjeg upravljanja te uspješnosti službi u provedbi politika, programa i mjera, učinkovitosti i djelotvornosti sustava unutarnje kontrole i revizije koji se primjenjuju na svaku operaciju izvršenja proračuna. Stoga se njima pridonosi zaštiti važnih gospodarskih i financijskih interesa Unije i država članica. Služba je voditelj obrade za postupke obrade koje provodi u skladu s člancima 118. i člankom 119. stavkom 2. Financijske uredbe.

                     (4)

                     Aktivnosti unutarnje revizije koje se provode u Komisiji i njezinim izvršnim agencijama i u decentraliziranim agencijama Unije i drugim neovisnim tijelima razlikuju se u obliku i sadržaju, počevši od revizijskih jamstva (uključujući procjene rizika) i postupaka savjetovanja do provjera ograničenog opsega i naknadnih radnji.

                     (5)

                     Odbor za praćenje tijeka revizije u skladu s pravilnikom o djelovanju ažuriranim 21. studenoga 2018. (C(2018)7707) jest savjetodavno tijelo (4) koje pomaže Komisiji u ispunjavanju njezinih obveza iz Ugovorâ i drugih zakonskih instrumenata [Uredba (EU, Euratom) 2018/1046] osiguravanjem neovisnosti Službe za unutarnju reviziju, praćenjem kvalitete rada unutarnje revizije i osiguravanjem da službe Komisije propisno uzimaju u obzir preporuke unutarnje i vanjske revizije te da se osigura daljnje praćenje. Na taj način Odbor za praćenje tijeka revizije pridonosi cjelokupnom daljnjem poboljšanju djelotvornosti i učinkovitosti Komisije pri ostvarivanju njezinih ciljeva i olakšava nadzor Kolegija nad Komisijinim upravljanjem, upravljanjem rizicima i praksama unutarnje kontrole. Odbor za praćenje tijeka revizije je voditelj obrade za postupke obrade koje provodi u skladu s člankom 123. Financijske uredbe.

                     (6)

                     Za potrebe aktivnosti u skladu s člankom 118. i člankom 119. stavkom 2. Uredbe (EU, Euratom) 2018/1046, bez obzira na to postupa li na vlastitu inicijativu ili na temelju primljenih podataka, Komisija obrađuje osobne podatke koje je prikupila ili primila od pravnih osoba, fizičkih osoba, država članica te međunarodnih tijela i organizacija. Tijekom aktivnosti unutarnje revizije Služba može obrađivati i osobne podatke prikupljene ili primljene iz javno dostupnih izvora, anonimnih izvora ili poznatih izvora koji zahtijevaju zaštitu svojeg identiteta.

                     (7)

                     Komisija pak može razmjenjivati osobne podatke s institucijama, tijelima, uredima i agencijama Unije, nadležnim tijelima država članica i, u okviru relevantnih Komisijinih međunarodnih sporazuma ili sporazuma o suradnji, s trećim zemljama te međunarodnim organizacijama.

                     (8)

                     Aktivnosti obrade osobnih podataka, u smislu članka 3. stavka 3. Uredbe (EU) 2018/1725, koje se provode tijekom aktivnosti unutarnje revizije mogu se provesti i prije nego što je Komisija službeno pokrene, nastaviti se tijekom cjelokupnog trajanja aktivnosti revizije i mogu se nastaviti čak i nakon službenog zatvaranja revizije (na primjer, zbog praćenja provedbe preporuka, procjene potrebe za pokretanjem novih aktivnosti unutarnje revizije).

                     (9)

                     Kategorije osobnih podataka koje obrađuje Komisija su, na primjer, identifikacijski podaci, podaci za kontakt, podaci stručne naravi i podaci dovedeni u vezu s predmetom aktivnosti. Kategorije osobnih podataka pohranjuju se u sigurnom elektroničkom okruženju kako bi se spriječio nezakonit pristup podacima ili prijenos podataka osobama koje ih ne trebaju znati. Osobni podaci čuvaju se najdulje deset godina. Nakon isteka razdoblja čuvanja, informacije koje se odnose na aktivnost unutarnje revizije, uključujući osobne podatke, prenose se u povijesne arhive Komisije (5) ili se uništavaju.

                     (10)

                     Tijekom provođenja aktivnosti unutarnje revizije Komisija je obvezna poštovati prava fizičkih osoba koja se odnose na obradu osobnih podataka priznata člankom 8. stavkom 1. Povelje Europske unije o temeljnim pravima i člankom 16. stavkom 1. Ugovora te prava previđena u Uredbi (EU) 2018/1725. Komisija je pritom obvezna poštovati stroga pravila o povjerljivosti navedena u međunarodnim standardima za unutarnju reviziju, u skladu s člankom 117. Uredbe (EU, Euratom) 2018/1046.

                     (11)

                     U određenim okolnostima nužno je postići ravnotežu u pogledu prava ispitanika u skladu s Uredbom (EU) 2018/1725, potreba aktivnosti unutarnje revizije i povjerljivosti razmjena informacija s fizičkim ili pravnim osobama, uz potpuno poštovanje temeljnih prava i sloboda drugih ispitanika. U tu svrhu članak 25. stavak 1. točke (c), (g) i (h) Uredbe (EU) 2018/1725 omogućava Službi da ograniči primjenu članaka od 14. do 17., 19., 20. i 35. te načela transparentnosti utvrđenog u članku 4. stavku 1. točki (a) ako njegove odredbe odgovaraju pravima i obvezama predviđenima u člancima od 14. do 17., 19., 20. i 35. te uredbe.

                     (12)

                     Kako bi se osigurala djelotvornost aktivnosti unutarnje revizije, poštujući pritom standarde zaštite osobnih podataka iz Uredbe (EU) 2018/1725, koja je zamijenila Uredbu (EZ) br. 45/2001 Europskog parlamenta i Vijeća (6), potrebno je donijeti interna pravila u okviru kojih Komisija može ograničiti prava ispitanikâ u skladu s člankom 25. stavkom 1. točkama (c), (g) i (h) Uredbe (EU) 2018/1725.

                     (13)

                     Interna pravila trebala bi obuhvatiti sve postupke obrade koje Komisija provodi u okviru svojih aktivnosti unutarnje revizije, bez obzira na to postupa li na vlastitu inicijativu ili na temelju primljenih podataka, kad se ostvarivanjem prava ispitanika može ugroziti provođenje aktivnosti unutarnje revizije. Ta bi se pravila trebala primjenjivati na postupke obrade koji se provode prije službenog početka postupka, tijekom postupka te tijekom praćenja daljnjih mjera ovisno o ishodu.

                     (14)

                     Radi usklađivanja s člancima 14., 15. i 16. Uredbe (EU) 2018/1725 Komisija bi na transparentan i dosljedan način trebala obavijestiti sve pojedince o svojim aktivnostima koje uključuju obradu njihovih osobnih podataka i o njihovim pravima u obliku obavijesti o zaštiti podataka koja se objavljuje na web-mjestu Komisije. Komisija bi prema potrebi trebala pružiti dodatne zaštitne mjere kako bi se osiguralo da ispitanici budu pojedinačno obaviješteni u odgovarajućem obliku.

                     (15)

                     Na temelju članka 25. Uredbe (EU) 2018/1725 Komisija također može ograničiti pružanje informacija ispitanicima i ostvarivanje drugih prava ispitanikâ kako bi zaštitila vlastite aktivnosti unutarnje revizije, revizije javnih tijela država članica, revizijske alate i metode te prava drugih osoba povezanih s njezinim aktivnostima unutarnje revizije.

                     (16)

                     Osim toga, kako bi se održala učinkovita suradnja, može biti potrebno da Komisija ograniči primjenu prava ispitanika kako bi zaštitila postupke obrade službi Komisije ili drugih institucija, tijela, ureda i agencija Unije ili tijela država članica i međunarodnih organizacija te Odbora za praćenje tijeka revizije. U tu svrhu Komisija bi se trebala savjetovati s tim službama, institucijama, tijelima, uredima, agencijama, tijelima država članica i organizacijama te Odborom za praćenje tijeka revizije o relevantnim razlozima za uvođenje ograničenja te o nužnosti i proporcionalnosti tih ograničenja.

                     (17)

                     Moguće je i da Komisija mora ograničiti pružanje informacija ispitanicima i primjenu drugih prava ispitanika u vezi s osobnim podacima koje primi od trećih zemalja ili međunarodnih organizacija kako bi surađivala s tim zemljama ili organizacijama i tako zaštitila važan cilj od općeg javnog interesa Unije. Međutim, u nekim okolnostima interes ili temeljna prava ispitanika mogu prevladati nad interesima međunarodne suradnje.

                     (18)

                     Komisija bi trebala rješavati sva ograničenja na transparentan način i registrirati svaku primjenu ograničenja u odgovarajućem sustavu evidencije.

                     (19)

                     U skladu s člankom 25. stavkom 8. Uredbe (EU) 2018/1725, voditelji obrade mogu odgoditi, izostaviti ili uskratiti pružanje informacija o razlozima za primjenu ograničenja na ispitanika ako bi pružanje tih informacija moglo ugroziti svrhu ograničenja. To se posebno odnosi na ograničenja prava iz članaka 16. i 35. Uredbe (EU) br. 2018/1725.

                     (20)

                     Kada su ograničena druga prava ispitanikâ, voditelj obrade Službe za unutarnju reviziju trebao bi u svakom pojedinom slučaju procijeniti ugrožava li obavješćivanje o ograničenju njegovu svrhu.

                     (21)

                     Službenik za zaštitu podataka Europske komisije trebao bi provesti neovisno preispitivanje primjene ograničenja kako bi se osigurala usklađenost s ovom Odlukom.

                     (22)

                     Uredbom (EU) 2018/1725 zamjenjuje se Uredba (EZ) br. 45/2001, bez prijelaznog razdoblja od datuma njezina stupanja na snagu. Mogućnost primjene ograničenja na određena prava predviđena je u Uredbi (EC) br. 45/2001. Kako bi se izbjeglo ugrožavanje zakonitosti aktivnosti unutarnje revizije, ova bi se Odluka trebala primjenjivati od datuma stupanja na snagu Uredbe (EU) 2018/1725.

                     (23)

                     Europski nadzornik za zaštitu podataka dostavio je mišljenje 27. studenog 2018.,

               DONIJELA JE OVU ODLUKU:

            Članak 1.
            Predmet i područje primjene

               1.   Ovom se Odlukom utvrđuju pravila koja Komisija mora slijediti kako bi obavijestila ispitanike o obradi njihovih podataka u skladu s člancima 14., 15. i 16. Uredbe (EU) 2018/1725 kada provodi aktivnosti unutarnje revizije u skladu s člancima od 117. do 123. Uredbe (EU, Euratom) 2018/1046.
               Njome se utvrđuju i uvjeti pod kojima Komisija može ograničiti primjenu članaka 4., od 14. do 17., 19., 20. i 35. Uredbe (EU) 2018/1725, u skladu s člankom 25. stavkom 1. točkama (c), (g) i (h) te uredbe.

               2.   Ova Odluka primjenjuje se na obradu osobnih podataka koju provodi Komisija u svrhu aktivnosti ili povezano s aktivnostima koje provodi kako bi ispunila zadaće na temelju članka 118. i članka 119. stavka 2. Uredbe (EU, Euratom) 2018/1046.

               3.   Ova Odluka primjenjuje se na obradu osobnih podataka unutar Komisije ako Komisija obrađuje osobne podatke sadržane u informacijama koje mora obraditi u svrhu aktivnosti ili povezano s aktivnostima iz ovog članka.

            Članak 2.
            Primjenjive iznimke i ograničenja

               1.   Kada Komisija izvršava svoje dužnosti u pogledu prava ispitanika u skladu s Uredbom (EU) 2018/1725, dužna je razmotriti primjenjuju li se neke od iznimki utvrđenih tom uredbom.

               2.   Komisija može, u skladu s člancima od 3. do 7. ove Odluke, ograničiti primjenu članaka od 14. do 17., 19., 20. i 35. Uredbe (EU) 2018/1725, kao i načela transparentnosti iz članka 4. stavka 1. točke (a) te uredbe ako njegove odredbe odgovaraju pravu i obvezama predviđenima u člancima od 14. do 17., 19., 20. i 35. te uredbe, a ostvarivanje tih prava i obveza ugrozilo bi svrhu aktivnosti Komisije na temelju članka 118. i članka 119. stavka 2. Uredbe (EU, Euratom) 2018/1046, među ostalim otkrivanjem njezinih revizijskih alata i metoda, ili bi negativno utjecalo na prava i slobode drugih ispitanika.

               3.   Komisija može, u skladu s člancima od 3. do 7., ograničiti prava i obveze iz stavka 2. ovog članka u odnosu na osobne podatke dobivene od drugih institucija, tijela, agencija i ureda Unije, nadležnih tijela država članica ili trećih zemalja ili od međunarodnih organizacija, u sljedećim okolnostima:

                           (a)

                           kada bi druge institucije, tijela, agencije i uredi Unije mogli ograničiti ostvarivanje tih prava i obveza na temelju drugih akata utvrđenih u članku 25. Uredbe (EU) 2018/1725 ili u skladu s poglavljem IX. te uredbe ili u skladu s Uredbom (EU) 2016/794 Europskog parlamenta i Vijeća (7) ili Uredbom Vijeća (EU) 2017/1939 (8);

                           (b)

                           kada bi nadležna tijela država članica mogla ograničiti ostvarivanje tih prava i obveza na temelju akata iz članka 23. Uredbe (EU) 2016/679 Europskog parlamenta i Vijeća (9) ili na temelju nacionalnih mjera kojima se prenosi članak 13. stavak 3., članak 15. stavak 3. ili članak 16. stavak 3. Direktive (EU) 2016/680 Europskog parlamenta i Vijeća (10);

                           (c)

                           kada bi ostvarivanje tih prava i obveza moglo ugroziti suradnju Komisije s trećim zemljama ili međunarodnim organizacijama u provođenju aktivnosti unutarnje revizije.

                     Prije primjene ograničenjâ u okolnostima iz točaka (a) i (b) prvog podstavka Komisija se savjetuje s relevantnim institucijama, tijelima, agencijama i uredima Unije ili nadležnim tijelima država članica, osim ako je Komisiji jasno da je primjena ograničenja utvrđena jednim od akata iz tih točaka ili ako bi takvo savjetovanje ugrozilo svrhu aktivnosti iz članka 118. i članka 119. stavka 2. Uredbe (EU, Euratom) 2018/1046.
               Točka (c) prvog podstavka ne primjenjuje se ako interesi ili temeljna prava i slobode ispitanikâ prevladavaju nad interesom Komisije za suradnju s trećim zemljama ili međunarodnim organizacijama.

               4.   Stavcima 1., 2. i 3. ne dovodi se u pitanje primjena drugih odluka Komisije kojima se utvrđuju interna pravila u pogledu pružanja informacija ispitanicima i ograničenja određenih prava u skladu s člankom 25. Uredbe (EU) 2018/1725 i člankom 23. Poslovnika Komisije.

            Članak 3.
            Pružanje informacija ispitanicima
            Komisija na svojem web-mjestu objavljuje obavijesti o zaštiti podataka kako bi izvijestio sve ispitanike o svojim aktivnostima koje uključuju obradu njihovih osobnih podataka za potrebe aktivnosti iz članka 118. i članka 119. stavka 2. Uredbe (EU, Euratom) 2018/1046. Komisija prema potrebi osigurava da ispitanici budu pojedinačno obaviješteni u odgovarajućem obliku.
            Kada Komisija ograniči, u cijelosti ili djelomično, pružanje informacija ispitanicima čiji se podaci obrađuju za potrebe aktivnosti iz članka 118. i članka 119. stavka 2. Uredbe (EU, Euratom) 2018/1046, ona evidentira i registrira zapis s razlozima za ograničenje u skladu s člankom 6.

            Članak 4.
            Pravo ispitanika na pristup, pravo na brisanje i pravo na ograničenje obrade

               1.   Kada Komisija ispitanicima u cijelosti ili djelomično ograničava pravo na pristup osobnim podacima, pravo na brisanje ili pravo na ograničenje obrade, kako je navedeno u člancima 17., 19. i 20. Uredbe (EU) 2018/1725, u svojem odgovoru na zahtjev za pristup, brisanje ili ograničenje obrade dužna je obavijestiti tog ispitanika o primijenjenom ograničenju, o glavnim razlozima za to te o mogućnosti podnošenja pritužbe Europskom nadzorniku za zaštitu podataka ili traženja pravnog lijeka na Sudu Europske unije.

               2.   Pružanje informacija o razlozima ograničenja iz stavka 1. ovog članka može se odgoditi, izostaviti ili uskratiti ako bi se time ugrozila svrha ograničenja.

               3.   Komisija evidentira razloge ograničenja u skladu s člankom 6. ove Odluke.

               4.   Ako je pravo pristupa u cijelosti ili djelomično ograničeno, ispitanik ostvaruje svoje pravo pristupa posredstvom Europskog nadzornika za zaštitu podataka, u skladu s člankom 25. stavcima 6., 7. i 8. Uredbe (EU) 2018/1725.

            Članak 5.
            Obavješćivanje ispitanika o povredi osobnih podataka
            Ako Komisija ograniči obavješćivanje ispitanika o povredi osobnih podataka, kako je navedeno u članku 35. Uredbe (EU) 2018/1725, ona evidentira i registrira zapis s razlozima za ograničenje u skladu s člankom 6. ove Odluke.

            Članak 6.
            Evidentiranje i registriranje ograničenja
            Komisija evidentira razloge za svako ograničenje primijenjeno u skladu s ovom Odlukom, uključujući procjenu nužnosti i proporcionalnosti ograničenja, uzimajući u obzir relevantne elemente iz članka 25. stavka 2. Uredbe (EU) 2018/1725.
            U tu svrhu u evidenciji navodi na koji bi način ostvarivanje prava ugrozilo svrhu aktivnosti Komisije na temelju članka 118. i članka 119. stavka 2. Uredbe (EU, Euratom) 2018/1046 ili ograničenja koja se primjenjuju u skladu s člankom 2. stavkom 2. ili 3. ili kako bi negativno utjecalo na prava i slobode drugih ispitanika.
            Dužna je registrirati zapis i, gdje je primjenjivo, dokumente koji sadržavaju osnovne činjenične i pravne elemente. Oni se na zahtjev stavljaju na raspolaganje Europskom nadzorniku za zaštitu podataka.

            Članak 7.
            Trajanje ograničenja

               1.   Ograničenja iz članaka 3., 4. i 5. ove Odluke nastavljaju se primjenjivati sve dok postoje razlozi koji ih opravdavaju.

               2.   Ako više nema razloga za ograničenje iz članka 3. ili 5. ove Odluke, Komisija ukida ograničenja i ispitaniku navodi glavne razloge ograničenja. Komisija istodobno obavješćuje ispitanika o mogućnosti da u svakom trenutku podnese pritužbu Europskom nadzorniku za zaštitu podataka ili zatraži pravni lijek na Sudu Europske unije.

               3.   Komisija preispituje primjenu ograničenja iz članaka 3. i 5. ove Odluke svakih šest mjeseci nakon njezina donošenja te prije i nakon završetka relevantne aktivnosti unutarnje revizije. Nakon toga Komisija na godišnjoj osnovi prati je li potrebno zadržati ograničenje odnosno odgodu.

            Članak 8.
            Preispitivanje koje provodi službenik za zaštitu podataka Europske komisije
            Službenik za zaštitu podataka Europske komisije obavješćuje se bez nepotrebne odgode kad god se prava ispitanika ograniče u skladu s ovom Odlukom. Službeniku za zaštitu podataka osigurava se, na zahtjev, pristup evidenciji i svim dokumentima koji sadržavaju osnovne činjenične i pravne elemente.
            Službenik za zaštitu podataka može zatražiti preispitivanje ograničenja. Službenik za zaštitu podataka pisanim se putem obavješćuje o ishodu traženog preispitivanja.

            Članak 9.
            Stupanje na snagu
            Ova Odluka stupa na snagu na dan objave u Službenom listu Europske unije.
            Primjenjuje se od 11. prosinca 2018.

            Sastavljeno u Bruxellesu 11. prosinca 2018.

                  Za Komisiju

                  Predsjednik

               Jean-Claude JUNCKER

            (1)  Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (SL L 193, 30.7.2018., str. 1.).

            (2)  C(2017) 4435 final.

            (3)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (4)  Osnovano u listopadu 2000., SEC(2000)1808/3.

            (5)  Čuvanje spisa u Komisiji uređeno je zajedničkim popisom čuvanja, regulatornim dokumentom (zadnja verzija je SEC(2012)713) u obliku rasporeda čuvanja kojim se utvrđuju razdoblja čuvanja za različite vrste spisa Komisije.

            (6)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

            (7)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

            (8)  Uredba Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (SL L 283, 31.10.2017., str. 1.).

            (9)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (10)  Direktiva (EU) br. 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).


title: Odluka Komisije (EU) 2018/1962 оd 11. prosinca 2018. o utvrđivanju internih pravila koja se odnose na obradu osobnih podataka koju provodi Europski ured za borbu protiv prijevara (OLAF) u vezi s pružanjem informacija ispitanicima i ograničavanjem nekih njihovih prava u skladu s člankom 25. Uredbe (EU) 2018/1725 Europskog parlamenta i Vijeća

text:
                  12.12.2018

                  HR

                  Službeni list Europske unije

                  L 315/41

         ODLUKA KOMISIJE (EU) 2018/1962
         оd 11. prosinca 2018.
         o utvrđivanju internih pravila koja se odnose na obradu osobnih podataka koju provodi Europski ured za borbu protiv prijevara (OLAF) u vezi s pružanjem informacija ispitanicima i ograničavanjem nekih njihovih prava u skladu s člankom 25. Uredbe (EU) 2018/1725 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 249. stavak 1.,
         budući da:

                     (1)

                     Europski ured za borbu protiv prijevara („Ured”) osnovan je Odlukom Komisije 1999/352/EZ, EZUČ, Euratom (1) kao služba Komisije. Ured provodi istrage potpuno neovisno.

                     (2)

                     Ured provodi administrativne istrage u cilju borbe protiv prijevara, korupcije i svih drugih nezakonitih aktivnosti kojima se šteti financijskim interesima Unije u skladu s Uredbom (EU, Euratom) br. 883/2013 Europskog parlamenta i Vijeća (2). U tu svrhu primjenjuje istražne ovlasti koje su dodijeljene Komisiji odgovarajućim aktima Unije u državama članicama te u trećim zemljama i u prostorijama međunarodnih organizacija u skladu sa sporazumima o suradnji i uzajamnoj pomoći te drugim pravnim instrumentima koji su na snazi.

                     (3)

                     Ured provodi administrativne istrage i unutar institucija, tijela, ureda i agencija osnovanih Ugovorima ili na temelju njih. U okviru svojeg istražnog mandata Ured prikuplja informacije koje bi mogle biti korisne za istragu, uključujući osobne podatke iz različitih izvora, kao što su javna tijela, privatni subjekti i fizičke osobe, te ih prije, tijekom i nakon istrage ili koordinacijskih aktivnosti razmjenjuje s institucijama, tijelima, uredima i agencijama Unije, nadležnim tijelima država članica i trećih zemalja te međunarodnim organizacijama.

                     (4)

                     U okviru svojih aktivnosti Ured obrađuje nekoliko kategorija osobnih podataka, osobito identifikacijske podatke, podatke za kontakt, podatke stručne naravi i podatke o uključenosti u predmet. Ured, koji predstavlja njegov glavni direktor, djeluje kao voditelj obrade podataka. Osobni podaci pohranjuju se u sigurnom elektroničkom okruženju, što sprječava nezakonit pristup podacima ili prijenos podataka osobama koje ne moraju biti upoznate s njima. Obrađeni osobni podaci pohranjuju se na 15 godina nakon odbacivanja slučaja ili zatvaranja istrage ili koordinacijskog predmeta odlukom glavnog direktora. Nakon isteka razdoblja pohrane informacije povezane s predmetom, uključujući osobne podatke, prenose se u povijesni arhiv.

                     (5)

                     Tijekom izvršavanja zadataka Ured je obvezan poštovati prava fizičkih osoba koja se odnose na obradu osobnih podataka priznatih člankom 8. stavkom 1. Povelje Europske unije o temeljnim pravima i člankom 16. stavkom 1. Ugovora te pravnim aktima koji se temelje na tim odredbama. Ured je pritom obvezan poštovati stroga pravila o povjerljivosti i poslovnoj tajni iz članka 10. Uredbe (EU, Euratom) br. 883/2013 i osigurati poštovanje postupovnih prava umiješanih osoba i svjedoka iz članka 9. te uredbe, a osobito prava umiješanih osoba na pretpostavku nedužnosti.

                     (6)

                     Sigurno elektroničko okruženje u kojemu se pohranjuju osobni podaci te postupovna jamstva i stroga pravila o privatnosti i poslovnoj tajni iz članaka 9. i 10. Uredbe (EU, Euratom) br. 883/2013 osiguravaju visoku razinu zaštite od rizika za prava i slobode ispitanika uključenih u obradu.

                     (7)

                     U određenim okolnostima nužno je postići ravnotežu u pogledu prava ispitanika u skladu s Uredbom (EU) 2018/1725 Europskog parlamenta i Vijeća (3), potreba istraga i povjerljivosti razmjena informacija s drugim nadležnim javnim tijelima, uz istodobno potpuno poštovanje temeljnih prava i sloboda drugih ispitanika. U tu svrhu članak 25. te uredbe omogućuje Uredu da ograniči primjenu članaka od 14. do 22., članaka 35. i 36. te članka 4. te uredbe ako njegove odredbe odgovaraju pravima i obvezama predviđenima u člancima od 14. do 22.

                     (8)

                     Ured je u skladu s člankom 10. stavkom 4. Uredbe (EU, Euratom) br. 883/2013 imenovao službenika za zaštitu podataka u skladu s člankom 24. Uredbe (EZ) br. 45/2001 Europskog parlamenta i Vijeća (4).

                     (9)

                     Kako bi se osigurala povjerljivost i učinkovitost istraga i drugih operativnih aktivnosti koje provodi Ured, poštujući pritom standarde zaštite osobnih podataka iz Uredbe (EU) 2018/1725, nužno je donijeti interna pravila u okviru kojih Ured može ograničiti prava ispitanikâ u skladu s člankom 25. te uredbe.

                     (10)

                     Područje primjene ovog pravnog akta trebalo bi obuhvatiti sve postupke obrade koje provodi Ured pri izvršavanju svoje neovisne istražne uloge. Pravila bi se trebala primjenjivati na postupke obrade koji se provode prije otvaranja istrage, tijekom unutarnjih i vanjskih istraga, kako je navedeno u člancima 3. i 4. Uredbe (EU, Euratom) br. 883/2013, te tijekom praćenja daljnjih mjera ovisno o ishodu istraga. Pravila bi se trebala primjenjivati na postupke obrade koji su dio aktivnosti povezanih s istražnom ulogom, kao što su sustav za prijavu prijevare, operativne analize, baze podataka za međunarodnu suradnju, te postupke koji mogu sadržavati istražne podatke, na primjer u tijeku istraga službenika za zaštitu podataka ili u drugim postupcima pritužbi koje provodi Ured. Trebala bi obuhvaćati i pomoć koju Ured pruža nacionalnim tijelima i međunarodnim organizacijama te suradnju s njima izvan okvira svojih administrativnih istraga.

                     (11)

                     Radi usklađivanja s člancima 14., 15. i 16. Uredbe (EU) 2018/1725 Ured bi na transparentan i dosljedan način trebao obavijestiti sve pojedince o svojim aktivnostima koje uključuju obradu njihovih osobnih podataka i o njihovim pravima u obliku obavijesti o zaštiti podataka koja se objavljuje na web-mjestu Ureda te bi u odgovarajućem obliku trebao i pojedinačno obavijestiti ispitanike povezane s istragom, odnosno umiješane osobe, svjedoke i informatore.

                     (12)

                     Ne dovodeći u pitanje primjenu iznimaka utvrđenih u Uredbi (EU) 2018/1725, Ured će možda morati ograničiti pružanje informacija ispitanicima i primjenu drugih prava ispitanikâ kako bi zaštitio vlastite istrage, istrage i postupke javnih tijela država članica, istražne alate i metode te prava drugih osoba povezanih sa svojim istragama.

                     (13)

                     U nekim bi slučajevima pružanje određenih informacija ispitanicima ili otkrivanje postojanja istrage moglo onemogućiti ili ozbiljno ugroziti postizanje svrhe postupka obrade i sposobnost Ureda ili nadležnih nacionalnih tijela i institucija, tijela, ureda i agencija Unije da u budućnosti učinkovito provode istrage.

                     (14)

                     Nadalje, Ured je obvezan štititi identitet informatora, uključujući zviždače, i svjedoka, koji ne bi smjeli snositi negativne posljedice zbog svoje suradnje s Uredom.

                     (15)

                     Zbog toga će Ured možda morati na temelju određenih razloga primijeniti ograničenja iz članka 25. Uredbe (EU) 2018/1725 na postupke obrade podataka koji se provode u okviru zadaća Ureda iz članka 2. Odluke 1999/352/EZ, EZUČ, Euratom.

                     (16)

                     Osim toga, kako bi održao učinkovitu suradnju, Ured će možda morati primijeniti ograničenja na prava ispitanikâ kako bi zaštitio informacije koje sadržavaju osobne podatke dobivene od službi Komisije ili drugih institucija, tijela, ureda i agencija Unije, nadležnih tijela država članica i trećih zemalja te međunarodnih organizacija. Stoga bi se Ured trebao savjetovati s tim službama, institucijama, tijelima, uredima, agencijama, nadležnim tijelima i međunarodnim organizacijama o relevantnim razlozima za ograničenja, potrebi za ograničenjima i njihovoj proporcionalnosti.

                     (17)

                     U okviru svoje istražne uloge Ured često razmjenjuje informacije, uključujući osobne podatke, sa, među ostalim, službama Komisije i izvršnim agencijama koje pomažu službama Komisije u provedbi njihovih programa. U skladu s člankom 25. stavkom 5. Uredbe (EU) 2018/1725, prema kojemu se interna pravila moraju donijeti na najvišoj rukovodećoj razini predmetnih institucija, tijela, agencija i ureda Unije, ova Odluka obuhvaća obradu osobnih podataka sadržanih u informacijama koje su obvezni prenijeti Uredu. Stoga bi sve službe Komisije i izvršne agencije koje obrađuju osobne podatke i koje su u okviru svojih dužnosti obvezne obavijestiti Ured u skladu s člankom 8. stavkom 1. Uredbe (EU, Euratom) br. 883/2013, ali i sam Ured, kada takve osobne podatke obrađuje u okviru izvršavanja svojih zadaća, trebali primjenjivati pravila iz ove Odluke kako bi se zaštitili postupci obrade koje provodi Ured. U tim bi se okolnostima predmetne službe Komisije i izvršne agencije trebale savjetovati s Uredom o relevantnim razlozima za ograničenja i njihovoj nužnosti i proporcionalnosti kako bi se osigurala njihova dosljedna primjena.

                     (18)

                     Ured te, gdje je primjenjivo, službe Komisije i izvršne agencije trebali bi transparentno postupati sa svim ograničenjima i evidentirati svaku primjenu ograničenja u odgovarajućem sustavu evidencije.

                     (19)

                     Prema članku 25. stavku 8. Uredbe (EU) 2018/1725 voditelji obrade mogu odgoditi ili uskratiti obavješćivanje ispitanika o razlozima primjene ograničenja ako bi to na bilo koji način ugrozilo svrhu ograničenja. Ako se primjenjuje ograničenje prava predviđenih člancima 16. i 35., obavijest o takvom ograničenju ugrozila bi svrhu ograničenja. Kako bi osigurao da je pravo ispitanika da bude informiran u skladu s člancima 16. i 38. Uredbe (EU) 2018/1725 ograničeno samo dok su razlozi za odgodu valjani, Ured bi trebao redovito preispitivati svoje stajalište.

                     (20)

                     Ako se ograničenje primjenjuje na druga prava ispitanikâ, voditelj obrade trebao bi u svakom pojedinom slučaju procijeniti ugrožava li obavješćivanje o ograničenju njegovu svrhu.

                     (21)

                     Osim toga, službenik za zaštitu podataka Ureda i, gdje je primjenjivo, službenik za zaštitu podataka Komisije ili predmetne izvršne agencije, trebali bi neovisno preispitati primjenu ograničenjâ kako bi se osigurala usklađenost s ovom Odlukom.

                     (22)

                     Uredbom (EU) 2018/1725, od datuma njezina stupanja na snagu, zamjenjuje se Uredba (EZ) br. 45/2001 bez prijelaznog razdoblja. Mogućnost primjene ograničenja na određena prava predviđena je Uredbom (EZ) br. 45/2001. Kako bi se izbjegli ugrožavanje svrhe istraga u nadležnosti Ureda i negativan utjecaj na prava i slobode drugih, ova bi se Odluka trebala primjenjivati od datuma stupanja na snagu Uredbe (EU) 2018/1725.

                     (23)

                     Dana 23. studenoga 2018. provedeno je savjetovanje s Europskim nadzornikom za zaštitu podataka,

               DONIJELA JE OVU ODLUKU:

            Članak 1.
            Predmet i područje primjene

               1.   Ovom Odlukom utvrđuju se pravila koja Europski ured za borbu protiv prijevara („Ured”) mora slijediti kako bi obavijestio ispitanike o obradi njihovih podataka u skladu s člancima 14., 15. i 16. Uredbe (EU) 2018/1725.
               Njome se utvrđuju i uvjeti pod kojima Ured može ograničiti primjenu članaka 4., od 14. do 20. te članka 35. Uredbe (EU) 2018/1725, u skladu s člankom 25. te uredbe.

               2.   Ova Odluka primjenjuje se na obradu osobnih podataka koju provodi Ured u svrhu aktivnosti ili povezano s aktivnostima koje se provode kako bi se ispunile zadaće Ureda iz članka 2. Odluke 1999/352/EZ, EZUČ, Euratom i Uredbe (EU, Euratom) br. 883/2013.

               3.   Ova Odluka primjenjuje se na obradu osobnih podataka koju provode službe Komisije i izvršne agencije u mjeri u kojoj obrađuju osobne podatke sadržane u informacijama koje moraju prenijeti Uredu u skladu s člankom 8. stavkom 1. Uredbe (EU, Euratom) br. 883/2013 ili osobne podatke koje je Ured već obradio u svrhu aktivnosti ili povezano s aktivnostima iz stavka 2. ovog članka.

            Članak 2.
            Primjenjive iznimke i ograničenja

               1.   Kada Ured izvršava svoje dužnosti u pogledu prava ispitanikâ u skladu s Uredbom (EU) 2018/1725, dužan je razmotriti primjenjuju li se neke od iznimki iz te uredbe.

               2.   Podložno člancima od 3. do 6. ove Odluke, Ured može ograničiti primjenu članaka od 14. do 20. i članka 35. Uredbe (EU) 2018/1725 te njezina članka 4. ako njegove odredbe odgovaraju pravima i obvezama predviđenima u člancima od 14. do 20. i članku 35. Uredbe (EU) 2018/1725 ako bi ostvarivanje tih prava i obveza ugrozilo svrhu istražnih aktivnosti Ureda, uključujući otkrivanjem njegovih istražnih alata i metoda, ili ako bi negativno utjecalo na prava i slobode drugih.

               3.   Podložno člancima od 3. do 6. ove Odluke, Ured može ograničiti prava i obveze iz stavka 2. ovog članka povezane s osobnim podacima dobivenima od službi Komisije ili drugih institucija, tijela, agencija i ureda Unije, nadležnih tijela država članica ili trećih zemalja ili od međunarodnih organizacija u sljedećim okolnostima:

                           (a)

                           ako bi službe Komisije ili druge institucije, tijela, agencije i uredi Unije mogli ograničiti ostvarivanje tih prava i obveza na temelju drugih akata predviđenih člankom 25. Uredbe (EU) 2018/1725 ili u skladu s poglavljem IX. te uredbe ili osnivačkim aktima drugih institucija, tijela, agencija i ureda Unije;

                           (b)

                           ako bi nadležna tijela država članica mogla ograničiti ostvarivanje tih prava i obveza na temelju akata iz članka 23. Uredbe (EU) 2016/679 Europskog parlamenta i Vijeća (5) ili u okviru nacionalnih mjera kojima se prenosi članak 13. stavak 3., članak 15. stavak 3. ili članak 16. stavak 3. Direktive (EU) 2016/680 Europskog parlamenta i Vijeća (6);

                           (c)

                           ako bi ostvarivanje tih prava i obveza moglo ugroziti suradnju Ureda s trećim zemljama ili međunarodnim organizacijama pri izvršavanju njegovih zadaća.

                     Prije primjene ograničenjâ u okolnostima navedenima u točkama (a) i (b) prvog podstavka Ured se savjetuje s relevantnim službama Komisije, institucijama, tijelima, agencijama i uredima Unije ili nadležnim tijelima država članica, osim ako je Uredu jasno da je primjena ograničenja predviđena jednim od akata iz tih točaka.
               Točka (c) prvog podstavka ne primjenjuje se ako interesi ili temeljna prava i slobode ispitanikâ prevladavaju nad interesom Unije za suradnju s trećim zemljama ili međunarodnim organizacijama.

               4.   Ako službe Komisije i izvršne agencije obrađuju osobne podatke u slučajevima iz članka 1. stavka 3., mogu, prema potrebi, primijeniti ograničenja u skladu s ovom Odlukom. U tu svrhu savjetuju se s Uredom, osim ako je predmetnoj službi Komisije ili izvršnoj agenciji jasno da je primjena ograničenja opravdana u skladu s ovom Odlukom.

            Članak 3.
            Pružanje informacija ispitanicima

               1.   Ured na svojem web-mjestu objavljuje obavijesti o zaštiti podataka kako bi izvijestio sve ispitanike o svojim aktivnostima koje uključuju obradu njihovih osobnih podataka.

               2.   Ured pojedinačno obavještava sve ispitanike koje smatra umiješanim osobama, svjedocima ili informatorima u smislu Uredbe (EU, Euratom) br. 883/2013.

               3.   Ako Ured potpuno ili djelomično ograniči pružanje informacija ispitanicima iz stavka 2., dužan je evidentirati razloge za ograničenje, uključujući procjenu nužnosti i proporcionalnosti ograničenja.
               U tu svrhu u evidenciji navodi na koji bi način pružanje informacija ugrozilo svrhu istražnih aktivnosti Ureda ili ograničenja primijenjenih prema članku 2. stavku 3. ili kako bi to negativno utjecalo na prava i obveze drugih.
               Dužan je registrirati zapis i, gdje je primjenjivo, dokumente koji sadržavaju osnovne činjenične i pravne elemente. Na zahtjev se stavljaju na raspolaganje Europskom nadzorniku za zaštitu podataka.

               4.   Ograničenje iz stavka 3. nastavlja se primjenjivati sve dok su primjenjivi razlozi koji ga opravdavaju.
               Ako razlozi za ograničenje više nisu primjenjivi, Ured je dužan pružiti ispitaniku predmetne informacije i razloge za ograničenje. Ured je istodobno dužan obavijestiti ispitanika o mogućnosti podnošenja pritužbe Europskom nadzorniku za zaštitu podataka u bilo kojem trenutku ili ulaganja pravnog lijeka na Sudu Europske unije.
               Ured preispituje primjenu ograničenja svakih šest mjeseci od donošenja te po završetku relevantne istrage. Nakon toga voditelj obrade na godišnjoj osnovi prati je li potrebno zadržati ograničenje.

            Članak 4.
            Pravo ispitanika na pristup

               1.   Ako ispitanici zatraže pristup svojim osobnim podacima obrađenima u okviru jednog ili više određenih predmeta ili postupaka obrade u skladu s člankom 17. Uredbe (EU) 2018/1725, Ured ograničava svoju procjenu zahtjeva samo na te osobne podatke.

               2.   Ako potpuno ili djelomično ograniči pravo na pristup iz članka 17. Uredbe (EU) 2018/1725, Ured poduzima sljedeće korake:

                           (a)

                           u svojem odgovoru na zahtjev obavještava predmetnog ispitanika o primijenjenom ograničenju i glavnim razlozima za ograničenje te o mogućnosti podnošenja pritužbe Europskom nadzorniku za zaštitu podataka ili ulaganja pravnog lijeka na Sudu Europske unije;

                           (b)

                           evidentira razloge za ograničenje, uključujući procjenu nužnosti i proporcionalnosti ograničenja; u tu svrhu u evidenciji navodi kako bi pružanje pristupa ugrozilo svrhu istražnih aktivnosti Ureda ili ograničenja primijenjenih prema članku 2. stavku 3. ili kako bi to negativno utjecalo na prava i obveze drugih ispitanika.

                     Obavješćivanje iz točke (a) može se odgoditi, izostaviti ili uskratiti u skladu s člankom 25. stavkom 8. Uredbe (EU) 2018/1725.

               3.   Registrira se zapis iz stavka 2. točke (b) i, gdje je primjenjivo, dokumenti koji sadržavaju osnovne činjenične i pravne elemente. Na zahtjev se stavljaju na raspolaganje Europskom nadzorniku za zaštitu podataka. Primjenjuje se članak 25. stavak 7. Uredbe (EU) 2018/1725.

            Članak 5.
            Pravo na ispravak, brisanje i ograničenje obrade
            Ako Ured potpuno ili djelomično ograniči primjenu prava na ispravak, brisanje ili ograničenje obrade iz članka 18., članka 19. stavka 1. i članka 20. stavka 1. Uredbe (EU) 2018/1725, poduzima korake utvrđene u članku 4. stavku 2. ove Odluke i registrira zapis u skladu s člankom 4. stavkom 3. iste Odluke.

            Članak 6.
            Obavješćivanje ispitanika o povredi osobnih podataka
            Ako Ured ograniči obavješćivanje ispitanika o povredi osobnih podataka iz članka 35. Uredbe (EU) 2018/1725, evidentira i registrira zapis s razlozima za ograničenje u skladu s člankom 3. stavkom 3. ove Odluke. Primjenjuje se članak 3. stavak 4. ove Odluke.

            Članak 7.
            Preispitivanje službenika za zaštitu podataka

               1.   Službenika za zaštitu podataka Ureda mora se bez nepotrebne odgode obavijestiti kad god se prava ispitanika ograniče u skladu s ovom Odlukom. Službeniku za zaštitu podataka Ureda osigurava se pristup evidenciji i svim dokumentima koji sadržavaju osnovne činjenične i pravne elemente.
               Službenik za zaštitu podataka Ureda može zatražiti preispitivanje ograničenja. Službenik za zaštitu podataka Ureda pisanim se putem obavješćuje o ishodu traženog preispitivanja.

               2.   Ako službe Komisije i izvršne agencije obrađuju osobne podatke u slučajevima iz članka 1. stavka 3., službenika za zaštitu podataka Komisije ili, gdje je primjenjivo, službenika za zaštitu podataka predmetne izvršne agencije mora se bez nepotrebne odgode obavijestiti kad god se prava ispitanika ograniče u skladu s ovom Odlukom. Na zahtjev, službeniku za zaštitu podataka Komisije ili, gdje je primjenjivo, službeniku za zaštitu podataka agencije omogućuje se pristup evidenciji i svim dokumentima koji sadržavaju osnovne činjenične i pravne elemente.
               Službenik za zaštitu podataka Komisije ili, gdje je primjenjivo, službenik za zaštitu podataka agencije može zatražiti preispitivanje ograničenja. Službenik za zaštitu podataka Komisije ili službenik za zaštitu podataka agencije pisanim se putem obavješćuje o ishodu traženog preispitivanja.

               3.   Sve razmjene informacija sa službenikom za zaštitu podataka tijekom postupka evidentiraju se u odgovarajućem obliku.

            Članak 8.
            Stupanje na snagu
            Ova Odluka stupa na snagu na dan objave u Službenom listu Europske unije.
            Primjenjuje se od 11. prosinca 2018.

            Sastavljeno u Bruxellesu 11. prosinca 2018.

                  Za Komisiju

                  Predsjednik

               Jean-Claude JUNCKER

            (1)  Odluka Komisije 1999/352/EZ, EZUČ, Euratom od 28. travnja 1999. o osnivanju Europskog ureda za borbu protiv prijevara (OLAF) (SL L 136, 31.5.1999., str. 20.).

            (2)  Uredba (EU, EURATOM) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).

            (3)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (4)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

            (5)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (6)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).


Odluka Komisije od 26/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8989 - Sony Corporation of America / Mubadala Investment Company PJSC) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 21/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8747 - Bolloré Group / APMT / CIT) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 21/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9085 - DR. AUGUST OETKER KG / Transgourmet Deutschland Gmbh & Co. OHG / F&B - Food and Beverage Services Gmbh) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


Odluka Komisije od 25/09/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9072 - KKR & Co. Inc. / Altice France S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 19/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9059 - CVC Capital Partners SICAV-FIS S.A. / Messer Group GmbH) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 11/01/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9210 - NN Group / Allianz Group / NRP Group) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 09/01/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9206 - Equistone Partners Europe / Courir) prema Uredbi Vijeća (EZ) br. 139/2004 (Vjerodostojan je samo tekst na francuskom jeziku)


Odluka Komisije od 09/01/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9213 - ORDU YARDIMLAŞMA KURUMU / CIMPOR PORTUGAL, SGPS, S.A.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2019/131 od 15. listopada 2018. o sklapanju Sporazuma u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Kraljevine Norveške i Republike Turske u okviru općeg sustava povlastica

text:
                  29.1.2019

                  HR

                  Službeni list Europske unije

                  L 25/1

         ODLUKA VIJEĆA (EU) 2019/131
         od 15. listopada 2018.
         o sklapanju Sporazuma u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Kraljevine Norveške i Republike Turske u okviru općeg sustava povlastica
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. u vezi s člankom 218. stavkom 6. točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     U skladu s člankom 41. točkom (b) Delegirane uredbe Komisije (EU) 2015/2446 (2) proizvodi koji su dobiveni u Norveškoj, Švicarskoj ili Turskoj i sadržavaju materijale koji nisu ondje dobiveni u cijelosti trebaju se smatrati proizvodima podrijetlom iz zemlje korisnice, pod uvjetom da su takvi materijali podvrgnuti dostatnoj obradi ili preradi u smislu članka 45. te delegirane uredbe.

                     (2)

                     U skladu s člankom 54. Delegirane uredbe (EU) 2015/2446 sustav kumulacije primjenjuje se pod uvjetom da Švicarska na temelju reciprociteta odobri jednako postupanje za proizvode podrijetlom iz zemalja korisnica koji sadržavaju materijale podrijetlom iz Unije.

                     (3)

                     Kada je riječ o Švicarskoj, sustav kumulacije prvotno je uspostavljen Sporazumom u obliku razmjene pisama između Unije i Švicarske. Do razmjene pisama došlo je 14. prosinca 2000., nakon što je Vijeće dalo odobrenje Odlukom 2001/101/EZ (3).

                     (4)

                     Radi osiguravanja primjene pojma „podrijetlo” koji odgovara tom pojmu utvrđenom u pravilima o podrijetlu u okviru općeg sustava povlastica („GSP”) Unije, Švicarska je izmijenila svoja pravila o podrijetlu u okviru GSP-a. Stoga je potrebno revidirati sporazum u obliku razmjene pisama između Unije i Švicarske.

                     (5)

                     Sustav uzajamnog prihvaćanja zamjenskih potvrda o podrijetlu obrazac „Form A” od strane Unije, Norveške i Švicarske trebao bi se nastaviti primjenjivati na temelju revidirane razmjene pisama, a Turska bi ga trebala uvjetno primjenjivati radi olakšavanja trgovine između Unije, Norveške, Švicarske i Turske.

                     (6)

                     Nadalje, Unijinim pravilima o podrijetlu u okviru GSP-a kako su reformirana u 2010. predviđa se provedba novog sustava za utvrđivanje dokazâ o podrijetlu od strane registriranih izvoznika koji se treba primjenjivati od 1. siječnja 2017. Razmjenu pisama potrebno je izmijeniti i u tom pogledu.

                     (7)

                     Radi pripreme primjene tog novog sustava i pravila povezanih s njime, Vijeće je 8. ožujka 2012. ovlastilo Komisiju da u pregovorima dogovori sporazum sa Švicarskom u obliku razmjene pisama o uzajamnom prihvaćanju zamjenskih potvrda o podrijetlu obrazac „Form A” ili zamjenskih izjava o podrijetlu, kojim se predviđa da se s proizvodima koji sadržavaju sastojke podrijetlom iz Norveške, Švicarske ili Turske po dolasku na carinsko područje Unije treba postupati kao s proizvodima koji sadržavaju sastojke podrijetlom iz Unije.

                     (8)

                     Pregovore sa Švicarskom vodila je Komisije te su oni doveli do Sporazuma u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Kraljevine Norveške i Republike Turske u okviru općeg sustava povlastica („Sporazum”).

                     (9)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum u obliku razmjene pisama između Europske unije i Švicarske Konfederacije o kumulaciji podrijetla između Europske unije, Švicarske Konfederacije, Kraljevine Norveške i Republike Turske u okviru općeg sustava povlastica odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća u ime Unije šalje obavijest predviđenu u članku 18. Sporazuma (4).

            Članak 3.
            Ova Odluka stupa na snagu na dan donošenja.

            Sastavljeno u Luxembourgu 15. listopada 2018.

                  Za Vijeće

                  Predsjednica

               E. KÖSTINGER

            (1)  Suglasnost još nije objavljena u Službenom listu.

            (2)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

            (3)  Odluka Vijeća 2001/101/EZ od 5. prosinca 2000. o odobrenju Sporazuma u obliku razmjene pisama između Zajednice i svake od država EFTA-e koja dodjeljuje carinske povlastice po GSP-u (Norveška i Švicarska), pod uvjetom da se s robom podrijetlom iz Norveške ili Švicarske po dolasku na carinsko područje Zajednice postupa kao s robom koja sadrži sastojke podrijetlom iz Zajednice (uzajamni sporazum) (SL L 38, 8.2.2001., str. 24.).

            (4)  Glavno tajništvo Vijeća objavit će datum stupanja na snagu Sporazuma u Službenom listu Europske unije.


title: Odluka (EU, Euratom) 2019/164 predstavnika vlada država članica od 1. veljače 2019. o imenovanju dvojice sudaca i jednog nezavisnog odvjetnika Suda

text:
                  4.2.2019

                  HR

                  Službeni list Europske unije

                  L 32/7

         ODLUKA (EU, Euratom) 2019/164 PREDSTAVNIKA VLADA DRŽAVA ČLANICA
         od 1. veljače 2019.
         o imenovanju dvojice sudaca i jednog nezavisnog odvjetnika Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
         budući da:

                     (1)

                     Mandati četrnaestero sudaca i petero nezavisnih odvjetnika Suda istekli su 6. listopada 2018. Potrebno je provesti imenovanja radi popunjavanja onih radnih mjesta koja još nisu popunjena.

                     (2)

                     G. Christopher VAJDA predložen je kao kandidat za mjesto suca Suda. G. Priit PIKAMÄE predložen je kao kandidat za mjesto nezavisnog odvjetnika Suda.

                     (3)

                     Kada je riječ o sucu kojeg je predložila vlada Ujedinjene Kraljevine Velike Britanije i Sjeverne Irske, gospodinu VAJDI, njegov mandat isteći će 6. listopada 2024. ili na datum povlačenja Ujedinjene Kraljevine iz Europske unije, ovisno o tome što nastupi prije. Osim toga, mandat nezavisnog odvjetnika isteći će 6. listopada 2024.

                     (4)

                     Osim toga, u skladu s člancima 5. i 7. Protokola br. 3 o Statutu Suda Europske unije i slijedom ostavke g. Allana ROSASA koja proizvodi učinke od 7. listopada 2019., trebalo bi imenovati suca Suda za preostalo vrijeme trajanja mandata g. Allana ROSASA, odnosno do 6. listopada 2021.

                     (5)

                     G. Niilo JÄÄSKINEN predložen je kao kandidat za upražnjeno radno mjesto.

                     (6)

                     Odbor uspostavljen člankom 255. Ugovora o funkcioniranju Europske unije dao je mišljenje o prikladnosti kandidatâ za obnašanje dužnosti suca i nezavisnog odvjetnika Suda,

               DONIJELI SU OVU ODLUKU:

            Članak 1.

               1.   G. Christopher VAJDA imenuje se sucem Suda za razdoblje od datuma stupanja na snagu ove Odluke do 6. listopada 2024. ili do datuma povlačenja Ujedinjene Kraljevine iz Europske unije, ovisno o tome što nastupi prije.

               2.   G. Priit PIKAMÄE imenuje se nezavisnim odvjetnikom Suda za razdoblje od datuma stupanja na snagu ove Odluke do 6. listopada 2024.

               3.   G. Niilo JÄÄSKINEN imenuje se sucem Suda za razdoblje od 7. listopada 2019. do 6. listopada 2021.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 1. veljače 2019.

                  Predsjednica

               L. ODOBESCU